Diari Oficial de la Generalitat Valenciana


Sumari del DOGV 5583, del 23-08-2007 (2007/10145)

RESOLUCIÓ de 10 d'agost de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i l'Autoritat Portuària de Castelló per a la millora de l'accés ferroviari al Port de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5583

Data del DOGV
:   23-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10347


Data del document
:   10-08-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Presidència
    * administració local
    * cooperació administrativa
    * instal·lació portuària

RESOLUCIÓ de 10 d'agost de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i l'Autoritat Portuària de Castelló per a la millora de l'accés ferroviari al Port de Castelló. [2007/10401]  
Subscrit, després de la tramitació prèvia reglamentària, entre la Generalitat i l'Autoritat Portuària de Castelló, el 24 de juliol de 2007, un Conveni per a la millora de l'accés ferroviari al Port de Castelló, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 1000/007, i que figura com a annex d'esta resolució.  
València, 10 d'agost de 2007.- El director general de Relacions amb les Corts i Secretariat del Consell: Ángel Mompó Romero.  
Conveni entre la Generalitat i l'Autoritat Portuària de Castelló per a la millora de l'accés ferroviari al port de Castelló.  
Castelló, 24 de juliol de 2007  
Reunits  
D'una part, Mario Flores Lanuza, conseller d'Infraestructures i Transport, de la Generalitat, en l'exercici de les funcions que té encomanades per l'article 28 de la Llei del Consell, i autoritzat expressament per a este acte per Acord del Consell de 22 de juny de 2007.  
D'una altra part, Juan José Monzonís Martínez, president de l'Autoritat Portuària de Castelló, càrrec que actualment ocupa en virtut del Decret 2/2001, de 30 de gener, del president de la Generalitat.  
Els reunits es reconeixen mútuament la capacitat necessària per a formalitzar el present conveni en nom de les seues respectives administracions.  
I convinguda la necessitat i l'oportunitat de subscriure'l, les part firmants  
Exposen  
Primer. Que és objectiu comú de les dos administracions promoure la intermodalitat per al flux de transport de mercaderies.  
Segon. Que la relació entre el ferrocarril i el port és un dels màxims exponents d'intercanvi entre modes complementaris de transport per la qual cosa el foment de la relació esmentada resulta imprescindible per a aconseguir l'objectiu comú proposat de promoció de la intermodalitat.  
Tercer. Que esta relació es materialitza a través dels adequats accessos ferroviaris al port des de la xarxa general i que la seua eficàcia està condicionada per la qualitat de les infraestructures i instal·lacions que la formen.  
Quart. Que en el port de Castelló resulta necessari emprendre determinades obres de condicionament i millora del seu accés ferroviari des de l'estació de Las Palmas en el corredor ferroviari del Mediterrani per a aconseguir les condicions d'eficàcia abans al·ludides.  
Cinqué. Que les administracions firmants manifesten el seu interés a dur a terme les actuacions referides en el punt anterior a fi d'aconseguir el seu objectiu comú a l'empara del present conveni i en este sentit  
Acorden  
Primer. Emprendre conjuntament les actuacions necessàries per a la renovació i millora de l'accés ferroviari al port de Castelló.  
Les actuacions esmentades es definixen i es concreten en el projecte tècnic redactat amb este fi per l'Autoritat Portuària de Castelló, les quals es programen en dos fases i és objecte d'este conveni de col·laboració la primera d'estes.  
L'import de la inversió estimada per al conjunt de les dos fases és de 7.750.000,00 € corresponent a la primera fase la quantitat de 5.115.000,00 €.  
Segon. L'Autoritat Portuària de Castelló contractarà les obres de la primera fase per a la seua execució i posterior posada en servici i tindrà la col·laboració financera de la Generalitat en els termes de les clàusules següents.  
Tercer. L'Autoritat Portuària de Castelló i la Generalitat es comprometen a participar en el finançament de la primera fase de les actuacions necessàries per a la renovació i millora de l'accés al port de Castelló en les proporcions següents:  
- Generalitat: 50% (2.557.500,00 €)  
- Autoritat Portuària de Castelló: 50% (2.557.500,00 €)  
Quart. Pel que es referix a l'aportació financera de la Generalitat s'efectuarà a càrrec del programa 513.20, Infraestructura del Transport, línia de subvenció T4381000, i a l'aplicació pressupostària 86.77.88.3608.72138, fins a un import màxim de 2.557.500,00 € amb la distribució d'anualitats següents:  
Anualitat 2007: 1.057.500,00 €  
Anualitat 2008: 1.500.000,00 €  
L'obligació de la Generalitat queda supeditada a l'existència de crèdit adequat i suficient en l'exercici 2008, d'acord amb l'article 29 del Text Refós de la Llei d'Hisenda Pública de la Generalitat, que en qualsevol cas determinarà l'efectivitat del conveni.  
Les diverses transferències de capital que hagen de realitzar-se per a atendre la subvenció establida en este conveni s'efectuaran contra certificat d'obra expedit per un tècnic competent conformada per l'Autoritat Portuària de Castelló. S'establix la data 15 de desembre com a data límit per a la recepció de certificats corresponents a cada una de les anualitats.  
Cinqué. El present conveni entrarà en vigor a partir del moment de la seua firma i vigirà les anualitats 2007 i 2008 prorrogable fins a l'acabament complet de les obres.  
Sisé. Podrà donar lloc a la resolució del conveni l'incompliment, per qualsevol de les parts d'alguna de les obligacions essencials assumides en este.  
D'acord amb el que establix l'article 7.3 del Decret 20/1993, de 8 de febrer, del Govern Valencià, pel qual es regula el Registre de convenis i s'establix el règim juridicopressupostari dels convenis que subscriu la Generalitat, el Consell podrà procedir a la rescissió d'este conveni si durant el primer any a partir de la seua firma no s'executa la prestació corresponent al període de temps esmentat.  
Davant de l'incompliment dels terminis parcials, i es consideren així les anualitats previstes en la clàusula tercera d'este document, la conselleria d'Infraestructures i Transport podrà optar entre reajustar-les, passant a l'última anualitat vigent o a les següents la quantitat no invertida, o reduir l'import de la subvenció a què es referix el present conveni resolent suprimir aquelles quantitats que queden sense justificar en cada una de les anualitats citades.  
Seté. L'Autoritat Portuària de Castelló, d'acord amb el que establix l'article 18 del Reial Decret 429/1993, de 26 de març, que regula els procediments en matèria de responsabilitat patrimonial, serà qui inicie, instruïsca i resolga les reclamacions dels particulars per qualsevol lesió que patisquen en els seus béns i drets com a conseqüència de l'execució de les actuacions objecte del present conveni, i assumirà el pagament corresponent a la indemnització que s'acorde per resolució de l'òrgan competent, emesa després de consultada la conselleria d'Infraestructures i Transport durant un termini de 15 dies perquè exposen tot el que consideren procedent.  
I perquè conste i en prova de conformitat, els compareixents firmen el present conveni en el lloc i la data al principi indicats.  
El conseller d'Infraestructures i Transport de la Generalitat  
Mario Flores Lanuza  
El president de l'Autoritat Portuària de Castelló  
Juan José Monzonís Martínez